દેવડાની વાત કરીએ તો ઉપરથી સખત અને અંદરથી નરમ અને બહારથી મીઠા અને અંદરથી મોળા એવો ડબલ સ્વાદ ધરાવતા દેવડાની વાત જ કંઈક નિરાલી છે. પાટણમાં આગવી ઓળખ ધરાવતા દેવડા મીઠાઈની હરોળમાં પ્રથમ નંબરે હોય છે. હાલમાં દિવાળીમાં પાટણમાં વિવિધ ફ્લેવરના અને વિવિધ બ્રાંડના દેવડા જોવા મળી રહ્યા છે, જેમાં શુદ્ધ ઘીના દેવડા, સ્પેશિયલ બટર સ્કોચ દેવડા, સ્પેશિયલ કેટબરી દેવડા, તેમજ સ્પેશિયલ કેસર દેવડા સામેલ છે. આ દેવડા 160થી 360 રૂપિયા કિલો સુધીના ભાવે મળતા હોય છે.